Švyturys
Švyturys – bokštas, skleidžiantis šviesą, padedančią laivams naviguoti jūroje. Jų šviesos spindulio blyksniai matomi už 30-40 km, be to, jie dar siunčia radijo ir garso signalus (garso švyturiai vadinami nautofonais), kurie padeda laivams ir lėktuvams nustatyti jų buvimo vietą, pakrantę, apeiti pavojingas kliūtis jūroje. Jis palydi laivus į tolimas keliones, rodo kelią nepažįstamuose vandenynuose, neleidžia paklysti, užplaukti ant povandeninių uolų. Švyturio viduje paprastai būna sraigtiniai formos laiptai, nes taip yra patogiau užlipti į švyturį. Baltijos valstybių pakrantėse veikia per 70 šviesos, 45 radijo švyturiai, 29 garso signaliniai įtaisai ir 650 įvairios paskirties šviečiančių navigacinių ženklų.[reikalingas šaltinis] Jie laivus patikimai įspėja visuose pavojinguose ir audringose jūrų regionuose.